**Hrvatsko društvo likovnih umjetnika**

Trg žrtava fašizma 16

10 000 Zagreb

24. svibnja 2024.

Temeljem točke 6.1. Pravila o provedbi postupaka nabava za neobveznike Zakona o javnoj nabavi, u postupku nabave ***Pružanje usluga stručnog nadzora i koordinatora radova nad cjelovitom i energetskom obnovom dvorca Oršić, Jakovlje, Naziv naručitelja: Hrvatsko društvo likovnih umjetnika,*** evidencijski broj nabave EU-J-04/2024, Naručitelj ovime objavljuje 1. izmjenu i pojašnjenje dokumentacije – Podnesak 1.

1. **IZMJENA POZIVA NA DOSTAVU PONUDA I POJAŠNJENJE NARUČITELJA – PODNESAK 1.**

Naručitelj je dana 15. svibnja 2024. na stranici [www.strukturnifondovi.hr](http://www.strukturnifondovi.hr) objavio Poziv na dostavu ponuda s pripadajućim prilozima za nabavu ***Pružanje usluga stručnog nadzora i koordinatora radova nad cjelovitom i energetskom obnovom dvorca Oršić, Jakovlje, evidencijski broj nabave EU-J-04/2024.***

1. Dana 22. svibnja 2024. Naručitelj je zaprimio upit zainteresiranog gospodarskog subjekta koji glasi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Upit 1:**

*Pozivom na dostavu ponuda je propisano kako je Ponuditelj obvezan u ponudi priložiti jamstvo za ozbiljnost ponude u vrijednosti od 6.400,00 EUR, u obliku bankarske garancije ili novčanog pologa.*

*Molimo Naručitelja da izmijeni Dokumentaciju, na način da jamstvo za ozbiljnost ponude, osim u obliku bankarske garancije i novčanog pologa može biti i u obliku bjanko zadužnice. Budući da je ovjerena i solemnizirana kod javnog bilježnika, ima učinak rješenja o ovrsi, što znači da se temeljem nje odmah može naplatiti potraživanje, mišljenja smo da bi jamstvo za uredno ispunjenje ugovora u obliku bjanko zadužnice dalo dovoljnu razinu sigurnosti Naručitelju u slučaju naplate potraživanja.*

**Naručitelj pojašnjava:**

Naručitelj prihvaća prijedlog zainteresiranog gospodarskog subjekta te objavljuje 1. Izmjenu Poziva na dostavu ponuda.

Prilikom izrade i dostave ponude uzeti u obzir sve izmjene obuhvaćene 1. Izmjenom poziva na dostavu ponuda.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Upit 2:**

*Pozivom na dostavu ponuda, točkom 4.1.1. propisano je sljedeće:*

*Gospodarski subjekt mora dokazati da je u godini u kojoj je započeo postupak nabave (2024. godina) i tijekom tri godine koje prethode toj godini (2023., 2022., 2021. godina) izvršio usluge iste ili slične predmetu nabave čija kumulativna vrijednost bez PDV-a je jednaka ili veća od procijenjene vrijednosti nabave bez PDV-a. Pritom, za izračun kumulativne vrijednosti izvršenih usluga moguće je uzeti u obzir minimalno jednu, a maksimalno dvije reference (2 izvršenja usluga).*

*Molimo Naručitelja da potvrdi kako se pod sličnim uslugama smatraju usluge stručnog nadzora građenja, neovisno o vrsti građevine.*

**Naručitelj pojašnjava:**

Naručitelj potvrđuje da se usluge slične predmetu nabave smatraju primjerice usluge stručnog nadzora građenja na radovima visokogradnje, a neovisno o vrsti građevine.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sukladno članku 6.2. Pravilnika NOJN i točki 1.5. Poziva na dostavu ponuda objavljuje se 1. Izmjena poziva na dostavu ponuda te Naručitelj ovime mijenja Poziv na dostavu ponuda u slijedećim dijelovima:**

**Mijenja se točka 6.2. Rok i način dostave ponude u dijelu koji sada glasi:**

~~Rok za dostavu ponuda je~~ **~~28.05.2024. u 12:00h~~**.

**Rok za dostavu ponuda je 31.05.2024. u 12:00h.**

**Mijenja se točka 7.1. Jamstvo za ozbiljnost ponude koja sada glasi:**

Ponuditelj je obvezan u ponudi priložiti jamstvo za ozbiljnost ponude u vrijednosti od 6.400,00 EUR, u obliku bankarske garancije **ili bjanko zadužnice** s rokom valjanosti koji ne smije biti kraći od roka valjanosti ponude.

**U slučaju dostave jamstva u obliku bankarske garancije, u bankarskog garanciji mora biti navedeno:**

U bankarskoj garanciji mora biti navedeno sljedeće:

* Korisnik garancije HRVATSKO DRUŠTVO LIKOVNIH UMJETNIKA, Trg žrtava fašizma 16, HR-10000 Zagreb,

OIB: 89246742324

* Banka se jamstvom obvezuje da će Korisniku garancije jamstva neopozivo, bezuvjetno, na ,,prvi pisani poziv'' i ,,bez prava prigovora'' isplatiti navedeni iznos na temelju pisanog zahtjeva Korisnika garancije u kojem će stajati da ponuditelj krši svoju obvezu ili obveze i na koji način, a u slučaju:

- odustajanja ponuditelja od svoje ponude u roku njezine valjanosti,

 - nedostavljanja svih potrebnih rješenja/potvrda sukladno posebnim propisima prije potpisa ugovora sukladno točki 9. Poziva, ako je primjenjivo

 - neprihvaćanja ispravka računske greške,

 - odbijanja potpisivanja ugovora o nabavi, ili

 - nedostavljanja jamstva za uredno ispunjenje ugovora o nabavi.

**U slučaju dostave jamstava u obliku bjanko zadužnice:**

**Bjanko zadužnica mora biti ovjerena od javnog bilježnika i popunjena u skladu s Pravilnikom o obliku i sadržaju bjanko zadužnice („Narodne novine“ br. 115/12, 82/17) u iznosu kako je definirano u točki 7.1. Poziva na dostavu ponuda.**

**Za naplatu jamstva za ozbiljnost ponude dovoljno je da se u odnosu na ponuditelja ostvari jedan (bilo koji) od navedenih uvjeta:**

**-odustajanje ponuditelja od svoje ponude u roku njezine valjanosti,**

**-nedostavljanje svih potrebnih rješenja/potvrda sukladno posebnim propisima prije potpisa ugovora sukladno točki 9. Poziva, ako je primjenjivo**

**-neprihvaćanje ispravka računske greške,**

**-odbijanje potpisivanja ugovora o nabavi, ili**

**-nedostavljanje jamstva za uredno ispunjenje ugovora o nabavi.**

Za naplatu jamstva za ozbiljnost ponude dovoljno je da se u odnosu na ponuditelja ostvari jedan (bilo koji) od prethodno navedenih uvjeta.

Jamstvo za ozbiljnost ponude u obliku bankarske garancije **ili bjanko zadužnice** dostavlja se u papirnatom obliku, u izvorniku, u zatvorenoj omotnici na način propisan točkom 6.2. Poziva na dostavu ponuda. Jamstvo ne smije biti ni na koji način oštećeno (bušenjem, klamanjem i sl.).

Rok jamstva za ozbiljnost ponude mora biti najmanje do isteka roka valjanosti ponude. Ponuditelj može dostaviti jamstvo čija je valjanost duža od roka valjanosti ponude. Ako istekne rok valjanosti ponude ili jamstva za ozbiljnost ponude prije potpisivanja Ugovora o nabavi, Naručitelj će od ponuditelja koji je podnio najpovoljniju ponudu tražiti njihovo produljenje u primjerenom roku.

U slučaju zajednice gospodarskih subjekata, jamstvo za ozbiljnost ponude ne mora glasiti na sve članove zajednice gospodarskih subjekata. Dopušteno je da zajednica gospodarskih subjekata priloži jamstvo za ozbiljnost ponude koje se sastoji od više bankovnih jamstava/**bjanko zadužnica** koje daju članovi zajednice, a koje u ukupnom zbroju predstavljaju traženu visinu jamstva. Bankovno jamstvo/ **bjanko zadužnica** mora glasiti na valutu ugovora, a u slučaju da glasi na stranu valutu, prilikom preračunavanja primijenit će se srednji tečaj Hrvatske narodne banke na dan objave Poziva na dostavu ponuda. Za valutu koja ne kotira na deviznom tržištu u Republici Hrvatskoj, Naručitelj će pri konverziji u EUR koristiti tečaj prema listi izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke za mjesec u kojemu je objavljen ovaj Poziv na dostavu ponuda.

Umjesto dostavljanja jamstva za ozbiljnost ponude u obliku bankovne garancije **ili bjanko zadužnice**, ponuditelj ima mogućnost dati novčani polog u traženom iznosu visine jamstva i to na račun Naručitelja otvoren kod Hrvatske poštanske banke d.d. HR1223900011101025606.

Pod opisom plaćanja potrebno je navesti da se radi o jamstvu za ozbiljnost ponude i navesti evidencijski broj nabave, a u pozivu na broj navesti OIB/nacionalni identifikacijski broj uplatitelja. Polog mora biti evidentiran na računu Naručitelja u trenutku isteka roka za dostavu ponuda. U slučaju da ponuditelj uplaćuje novčani polog, dužan je u ponudi dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Ponuditelji koji kao jamstvo za ozbiljnost ponude uplaćuju novčani polog, u ponudi moraju navesti IBAN, model i poziv na broj na koji će Naručitelj izvršiti povrat novčanog pologa. Ostale odredbe koje se odnose na bankarsku garanciju, na odgovarajući način primjenjuju se i na novčani polog.

Predmetne izmjene objavljuju se u zasebnim dokumentima kao izmjena:

**1. Izmjena Poziva na dostavu ponuda**

koji predstavljaju pročišćenu verziju sa uključenim izmjenama koje su označene **crvenom bojom**.

Ostatak Poziva ostaje neizmijenjen.

Uzimajući u obzir da je rok za dostavu ponude kraći od 5 (pet) dana od dana objave ove izmjene, rok za dostavu ponuda se produljuje do **31.05.2024**.

Naručitelj:

Hrvatsko društvo likovnih umjetnika